CELEX: 22015D2168
Language: sl
Date: 2014-12-12 00:00:00
Title: Sklep Skupnega odbora EGP št. 301/2014 z dne 12. decembra 2014 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2015/2168]

26.11.2015   
            
            
               SL
            
            
               Uradni list Evropske unije
            
            
               L 311/56
            
         SKLEP SKUPNEGA ODBORA EGP
   št. 301/2014
   z dne 12. decembra 2014
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2015/2168]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma EGP,
   ob upoštevanju naslednjega:
   
               (1)
            
            
               Sodelovanje pogodbenic Sporazuma EGP je primerno razširiti, da se vključi Priporočilo Komisije 2012/73/EU z dne 6. februarja 2012 o smernicah za varstvo podatkov pri sistemu zgodnjega obveščanja in odzivanja (sistem EWRS) (1).
            
         
               (2)
            
            
               Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja –
            
         SPREJEL NASLEDNJI SKLEP:
   Člen 1
   V drugi alinei (Odločba št. 2119/98/ES Evropskega parlamenta in Sveta) odstavka 1 člena 16 Protokola 31 k Sporazumu EGP se doda naslednje:
   „V okviru sodelovanja iz te alinee se države Efte seznanijo z naslednjim aktom:
   
               —
            
            
               
                  32012 H 0073: Priporočilo Komisije 2012/73/EU z dne 6. februarja 2012 o smernicah za varstvo podatkov pri sistemu zgodnjega obveščanja in odzivanja (sistem EWRS) (UL L 36, 9.2.2012, str. 31).“
            
         Člen 2
   Besedilo Priporočila 2012/73/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 36, 9.2.2012, str. 31.
   
      (2)  Navedena ni nobena ustavna zahteva.